CELEX: 32014D0520(01)
Language: lv
Date: 2014-05-15 00:00:00
Title: Komisijas Īstenošanas lēmums ( 2014. gada 15. maijs ), ar ko pieņem Savienības lēmumus par dažu ķīmisku vielu importu saskaņā ar Eiropas Parlamenta un Padomes Regulu (ES) Nr. 649/2012

20.5.2014   
            
            
               LV
            
            
               Eiropas Savienības Oficiālais Vēstnesis
            
            
               C 152/2
            
         KOMISIJAS ĪSTENOŠANAS LĒMUMS
   (2014. gada 15. maijs),
   ar ko pieņem Savienības lēmumus par dažu ķīmisku vielu importu saskaņā ar Eiropas Parlamenta un Padomes Regulu (ES) Nr. 649/2012
   (2014/C 152/02)
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Eiropas Parlamenta un Padomes 2012. gada 4. jūlija Regulu (ES) Nr. 649/2012 par bīstamu ķīmisku vielu eksportu un importu (1) un jo īpaši tās 13. panta 1. punkta otro daļu,
   apspriedusies ar komiteju, kas izveidota saskaņā ar 133. pantu Eiropas Parlamenta un Padomes 2006. gada 18. decembra Regulā (EK) Nr. 1907/2006, kas attiecas uz ķimikāliju reģistrēšanu, vērtēšanu, licencēšanu un ierobežošanu (REACH) un ar kuru izveido Eiropas Ķimikāliju aģentūru, groza Direktīvu 1999/45/EK un atceļ Padomes Regulu (EEK) Nr. 793/93 un Komisijas Regulu (EK) Nr. 1488/94, kā arī Padomes Direktīvu 76/769/EEK un Komisijas Direktīvu 91/155/EEK, Direktīvu 93/67/EEK, Direktīvu 93/105/EK un Direktīvu 2000/21/EK (2),
   tā kā:
   
               (1)
            
            
               Saskaņā ar Regulu (ES) Nr. 649/2012 Komisijai Savienības vārdā jāpieņem lēmums par to, vai atļaut vai neatļaut importēt katru no ķīmiskajām vielām, uz kurām attiecas iepriekš norunātas piekrišanas procedūra (PIC procedūra).
            
         
               (2)
            
            
               Apvienoto Nāciju Organizācijas Vides programmai (UNEP) un Pārtikas un lauksaimniecības organizācijai (FAO) ir uzdots nodrošināt sekretariāta pakalpojumus darbībai, ko īsteno PIC procedūrā, kura izveidota ar Roterdamas konvenciju par procedūru, saskaņā ar kuru starptautiskajā tirdzniecībā dodama iepriekš norunāta piekrišana attiecībā uz dažām bīstamām ķīmiskām vielām un pesticīdiem (turpmāk “Roterdamas konvencija”), kas apstiprināta ar Padomes Lēmumu 2006/730/EK (3).
            
         
               (3)
            
            
               Komisijai, darbojoties kā kopīgi izraudzītai iestādei, Savienības un tās dalībvalstu vārdā Roterdamas konvencijas sekretariātam ir jānosūta paziņojumi par pieņemtajiem importa lēmumiem par ķīmiskajām vielām, uz kurām attiecas PIC procedūra.
            
         
               (4)
            
            
               
                  PIC procedūrā ar Roterdamas Pušu konferences sestās sanāksmes Lēmumu RC 6/4 PIC kā pesticīds ir iekļauta ķīmiskā viela azinfosmetils. Komisija no Roterdamas konvencijas sekretariāta par to ir saņēmusi informāciju, kas izklāstīta dokumentā par lēmuma pamatnostādnēm. Ar Eiropas Parlamenta un Padomes Regulu (EK) Nr. 1107/2009 (4) azinfosmetilu ir aizliegts laist tirgū un lietot par sastāvdaļu maisījumos, kas iedarbojas kā augu aizsardzības līdzekļi.
            
         
               (5)
            
            
               
                  PIC procedūrā ar Roterdamas Pušu konferences sestās sanāksmes Lēmumu RC 6/5 kā rūpnieciska ķīmiska viela ir iekļauta ķīmiskā komercviela pentabromdifenilēteris, kas aptver tetrabromdifenilēteri un pentabromdifenilēteri. Komisija no Roterdamas konvencijas sekretariāta par to ir saņēmusi informāciju, kas izklāstīta dokumentā par lēmuma pamatnostādnēm. Tetrabromdifenilēteri un pentabromdifenilēteri – ar konkrētiem izņēmumiem – ražot, laist tirgū un lietot ir aizliegts ar Eiropas Parlamenta un Padomes Regulu (EK) Nr. 850/2004 (5).
            
         
               (6)
            
            
               
                  PIC procedūrā ar Roterdamas Pušu konferences sestās sanāksmes Lēmumu RC 6/6 kā rūpnieciska ķīmiska viela ir iekļauta ķīmiskā komercviela oktabromdifenilēteris, kas aptver heksabromdifenilēteri un heptabromdifenilēteri. Komisija no Roterdamas konvencijas sekretariāta par to ir saņēmusi informāciju, kas izklāstīta dokumentā par lēmuma pamatnostādnēm. Heksabromdifenilēteri un heptabromdifenilēteri – ar konkrētiem izņēmumiem – ražot, laist tirgū un lietot ir aizliegts ar Regulu (EK) Nr. 850/2004.
            
         
               (7)
            
            
               
                  PIC procedūrā ar Roterdamas pušu konferences sestās sanāksmes Lēmumu RC 6/7 kā rūpnieciskas ķīmiskas vielas ir iekļautas ķīmiskās vielas perfluoroktānsulfoskābe, perfluoroktānsulfonāti, perfluoroktānsulfonamīdi un perfluoroktānsulfonili. Komisija no Roterdamas konvencijas sekretariāta par to ir saņēmusi informāciju, kas izklāstīta dokumentā par lēmuma pamatnostādnēm. Perfluoroktānsulfonskābi, perfluoroktānsulfonātus, perfluoroktānsulfonamīdus un perfluoroktānsulfonilus –ar vairākiem konkrētiem izņēmumiem – ražot, laist tirgū un lietot ir aizliegts ar Regulu (EK) Nr. 850/2004.
            
         
               (8)
            
            
               Attiecībā uz azinfosmetilu, ķīmisko komercvielu pentabromdifenilēteri, ķīmisko komercvielu oktabromdifenilēteri, perfluoroktānsulfonskābi, perfluoroktānsulfonātiem, perfluoroktānsulfonamīdiem un perfluoroktānsulfoniliem būtu jāpieņem galīgais lēmums par importēšanu,
            
         IR NOLĒMUSI ŠĀDI.
   Vienīgais pants
   Pieņem galīgo lēmumu par azinfosmetila, ķīmiskās komercvielas pentabromdifenilētera, ķīmiskās komercvielas oktabromdifenilētera, perfluoroktānsulfoskābes, perfluoroktānsulfonātu, perfluoroktānsulfonamīdu un perfluoroktānsulfonilu importu, kā noteikts pielikumā sniegtajās importa paziņojumu veidlapās.
   
      Briselē, 2014. gada 15. maijā
      
         
            Komisijas vārdā –
         
         
            Komisijas loceklis
         
         Janez POTOČNIK
      
   
   
      (1)  OV L 201, 27.7.2012., 60. lpp.
   
      (2)  OV L 396, 30.12.2006., 1. lpp.
   
      (3)  Padomes 2006. gada 25. septembra Lēmums 2006/730/EK, lai Eiropas Kopienas vārdā noslēgtu Roterdamas Konvenciju par iepriekš norunātas piekrišanas procedūru attiecībā uz dažām bīstamām ķīmiskām vielām un pesticīdiem starptautiskajā tirdzniecībā (OV L 299, 28.10.2006., 23. lpp.).
   
      (4)  Eiropas Parlamenta un Padomes 2009. gada 21. oktobra Regula (EK) Nr. 1107/2009 par augu aizsardzības līdzekļu laišanu tirgū, ar ko atceļ Padomes Direktīvas 79/117/EEK un 91/414/EEK (OV L 309, 24.11.2009., 1. lpp.).
   
      (5)  Eiropas Parlamenta un Padomes 2004. gada 29. aprīļa Regula (EK) Nr. 850/2004 par noturīgiem organiskajiem piesārņotājiem un ar ko groza Direktīvu 79/117/EEK (OV L 158, 30.4.2004., 7. lpp.).
   
      PIELIKUMS